**Referat fra årsmøte i Samfunnsviternes fylkesavdeling i
Hedmark og Oppland 21. august 2019**

*Det ble etter avtale med fylkesleder i Hedmark og Oppland, innkalt til et nytt årsmøte grunnet manglende oppmøte ved første årsmøte 15. august 2019. Møtet ble gjennomført digitalt, som et webinar.*

Tid og sted: 21. august 2019 kl. 8.30-9.00, webinar
Deltakere: 7 påmeldte medlemmer, hvorav 5 deltok i møtet
Møteleder: Merete Nilsson, foreningens leder
Teknisk opplegg: Jon Eric Melsæter, sekretariatet
Referent: Torun Høgvold Enstad, sekretariatet

**Åpning**

Merete Nilsson ønsket velkommen og informerte om bakgrunnen for at årsmøtet i fylkesavdelingen i avholdes via webinar.

Jon-Eric Melsæter fra sekretariatet informerte deltakerne om hvordan de praktisk kunne delta aktivt i det digitale møtet og legge inn spørsmål og kommentarer og be om ordet i møtet.

**Sak 1) Valg av fylkesstyre i Hedmark og Oppland**

**Forslag til vedtak:** *Jens Martin Vesterås gjenvelges som fylkesleder. Einar Søberg og Ingvild Røe velges til styremedlemmer.**Styret konstituerer en nestleder på sitt første møte.*

***Vedtak:*** *Jens Martin Vesterås gjenvelges som fylkesleder. Einar Søberg og Ingvild Røe velges til styremedlemmer.**Styret konstituerer en nestleder på sitt første møte.*

**Sak 2) Valg av delegater til landsmøtet**

Årsmøtet i fylkesavdelingen skal utpeke delegater til landsmøtet. Fylkesavdelingen i Hedmark og Oppland har tre delegatplasser på landsmøtet 30. okt. - 1. nov. 2019.

Jens Martin Vesterås orienterte om at Einar Søberg, Ingvild Røe i tillegg til han selv har sagt seg villig til å delta som delegater.

Ingen andre kandidater meldte interesse for å være delegat.

***Vedtak: Årsmøtet utpeker Jens Martin Vesterås, Einar Søberg og Ingvild Røe som delegater til landsmøtet 2019.***